wickkiey/tamil-wikipedia-chunked huggingface dataset:
# போதேந்திர சரஸ்வதியின் சமாதி

## போதேந்திர சரசுவதி சுவாமிகள்

ஸ்ரீ போதேந்திராள் என்ற ஸ்ரீ பகவான்நாம போதேந்திர சரசுவதி சுவாமிகள் காஞ்சியில் உள்ள மாண்டன மிஸ்ர அக்ரகாரத்தில் கேசவ பாண்டுரங்கரின் மகனாகப் பிறந்தார். ஸ்ரீ போதேந்திராவின் முந்தைய பெயர் புருஷோத்தமன்.  
இந்த *கலியுகத்தில்* பக்தியின் பலனை முக்திக்கான வழிமுறையாக வலியுறுத்தியவர் ஸ்ரீ போதேந்திராள். எனவே ஸ்ரீ போதேந்திராள் நாம சித்தாந்தத்தை மேற்கொண்டார்.  
திருவிசைநல்லூரைச் சேர்ந்த ஸ்ரீதர வெங்கடேச அய்யாவாள் மற்றும் மருதாநல்லூர் சத்குரு சுவாமிகள் ஆகியோரால் ஸ்ரீ போதேந்திராளின் நாம சித்தாந்தப் பணி சமமான வீரியத்துடன் பின்பற்றப்பட்டது. தென்னிந்தியாவில் இந்து சமூகத்தின் சமய வாழ்வில் பஜனை சம்பிரதாயத்தின் ஒரு நிறுவனமாக பரிணாம வளர்ச்சிக்கு ஸ்ரீ போதேந்திராளின் நாம சித்தாந்தம்தான் காரணம். அவரது உடல் அடக்கம் செய்யப்பட்ட இடத்தில், போதேந்திராவின் சீடர்களால், ஒரு சமாதி கட்டப்பட்டது. அவரது சமாதியில் ஆண்டுதோறும் *ஆராதனைகள்* நடத்தப்படுகின்றன.
# பட் சாலை ஜும்மா மசூதி

**பட் ரோடு ஜும்மா மசூதி** என்பது இந்தியாவின் சென்னையின் புறநகரில் உள்ள செயின்ட் தாமஸ் மவுண்டில் அமைந்துள்ள ஒரு மசூதி ஆகும். சென்னை நகரத்திலிருந்து 13 கிலோமீட்டர் தொலைவிலும், கிண்டியில் இருந்து மவுண்ட்-பூந்தமல்லி சாலையில் 2 கிலோமீட்டர் தொலைவிலும் அமைந்துள்ள இந்த மசூதி, புறநகர் மற்றும் அருகிலுள்ள கண்டோன்மென்ட் பகுதிகளைச் சேர்ந்த முஸ்லிம் மக்களுக்கு உதவுகிறது.
# பட் சாலை ஜும்மா மசூதி

## வரலாறு

ஜும்மா மஸ்ஜித் 1889 ஆம் ஆண்டு நவம்பர் 11 ஆம் தேதி, முஸ்லீம் சமூகத் தலைவரான ஜனாப் சேக் தாவூத் மற்றும் அவரது சகோதரர்களால் கட்டப்பட்டது. இந்த மசூதி 1905 ஆம் ஆண்டு வக்ஃப் வாரியத்தின் சொத்தாக மாறியது. பழைய மசூதி இடிக்கப்பட்டு அந்த இடத்தில், 1984 ஆம் ஆண்டு ஒரு புதிய மசூதி கட்டப்பட்டது. மசூதி ஒரு விரிவாக்கப்பட்டது. மசூதிக்கு ஒரு புதிய தோற்றம் கிடைத்தது. ஈத் நேரங்கள் மற்றும் வெள்ளிக்கிழமை ஜும்மாவின் போது அதிக மக்கள் கூடுவதற்காக, அதிக இடம் உருவாக்கப்பட்டது. அருகிலுள்ள ஐடி பூங்காக்கள் மற்றும் ஐடி நிறுவனங்களில் பணிபுரியும் பலர் உள்ளூர் முஹல்லா மக்களுடன் பிரார்த்தனை செய்ய பட் ரோடு மசூதிக்கு வந்தனர். மசூதி இமாம் தனது பயோன்களில் மனதை தொடும் உரையை நிகழ்த்துகிறார்.  
மசூதிக்குள் இஸ்லாமிய பெண்கள் "ஈத் நமாஸ்களில்" கலந்துகொள்ள அனுமதிக்கும் சில மசூதிகளில் ஜும்மா மசூதியும் ஒன்று. ஆனால் அவர்களுக்கு நமாஸ் வழங்கவும், பயோன்களை கேட்கவும் தனி இடம் உள்ளது. மசூதி நடவடிக்கைகள் தவிர, அவர்கள் "முஸ்லிம் அல்லாதவர்களுக்கான தவா நிகழ்ச்சிகள்", நிக்காஹ் ஏற்பாடுகள், ஜனாஸா தொழுகைக்கு தங்கள் சொந்த கபரஸ்தான் ஆகியவற்றை வழங்குகிறார்கள். மசூதி இமாம் "மௌலானா மௌலவி முஹம்மது ஜகரியா காசிபி" அவர்கள் "மசூதியின் ஷரீஅத் வாரியத்திற்கு தலைமை தாங்குகிறார். மக்களுக்கான மதரஸா பிரசங்கங்களையும் கவனித்துக்கொள்கிறார்."
# சோமேசுவர சுவாமி கோவில்

**சோமேஸ்வர சுவாமி கோயில்** இந்தியாவின் கர்நாடகா மாநிலம் பெங்களூரில் உள்ள சர்ஜாபுரா பிரதான சாலையில் அகாராவில் அமைந்துள்ளது. இந்த கோவிலின் புவியிடக் குறியீடு 12°55'5"N 77°37'6"E ஆகும். இது சோமேஸ்வரா ( இந்து கடவுள் சிவன் ) கடவுளுக்கு அர்ப்பணிக்கப்பட்டுள்ள கோவிலாகும். சோழர் காலத்தைச் சேர்ந்தது . இந்த கோவிலுக்கு 1,200 ஆண்டுகள் வரலாறு உண்டு.
# தர்மேசுவரர் கோவில்

**தர்மேசுவரர் கோவில்,** இந்தியாவின் கர்நாடகாவின் பெங்களூரில் உள்ள ஹோஸ்கோட் தாலுகாவில் உள்ள பெங்களூர் கிராமத்தில் உள்ள கோண்ட்ரஹள்ளியில் அமைந்துள்ளது. கோவில் மூலவர் தர்மேசுவரர் (இந்து கடவுள் சிவன்) ஆவார். சோழர் காலத்தை சேர்ந்த இக்கோவில் கி.பி.1065 ஆம் ஆண்டு உருவானது.  
மகாபாரதத்தின் யட்ச காண்டம் இந்த இடத்தில் நடந்ததாக நம்பப்படுகிறது. கோவிலில் ஒரு குளம் உள்ளது. அதில் மகாபாரத இதிகாசத்தின்படி, நான்கு பாண்டவ இளவரசர்கள் தண்ணீர் எடுக்கும்போது இறந்துவிடுகிறார்கள். புராணத்தின் படி, பாண்டவர்களில் மூத்தவரான தருமன், யட்சனிடம் சவால் விட்டு, 248 கேள்விகளுக்கு பதிலளித்தார். இதன் விளைவாக யமனின் வரத்தைப் பெற்று, தனது நான்கு சகோதரர்களை மீண்டும் உயிர்ப்பிக்கச் செய்கிறார்.
# மைன்கிராப்ட்

**மைன்கிராப்ட்** (ஆங்கிலம்: Minecraft) என்பது சாகச காணொளி விளையாட்டு ஆகும். இதனை மோஜாங் ஸ்டுடியோஸ் நிறுவனம் உருவாக்கியது. 18 நவம்பர் 2011 இல் விண்டோஸ், மேக் ஓஎஸ் மற்றும் லினக்சு இல் வெளியானது. 7 அக்டோபர் 2011 இல் ஆண்ட்ராய்டு போன்ற கருவிகளில் வெளியானது. 17 நவம்பர் 2011 ஆம் ஆண்டில் ஐஓஎஸ் வெளியானது.
# விக்கிப்பீடியா:பங்களிப்பாளர் அறிமுகம்/ராஜசேகர்

சுப. இராஜசேகர், 2011ஆம் ஆண்டு ஆங்கில விக்கிப்பீடியாவிலும், 2013ஆம் ஆண்டு தமிழ் விக்கிப்பீடியாவிலும் இணைந்தார். 2016ஆம் ஆண்டு முதல் தமிழ் விக்கிப்பீடியாவில் மொழிபெயர்ப்பு, கட்டுரையாக்கம், பராமரிப்புப் பணிகளில் பங்களித்து வருகிறார். 1,400 கட்டுரைகளுக்கு மேல் தொடங்கியும், சுமார் 15,000 தொகுப்புகளையும் செய்து தொடர்ந்து பங்களித்து வருகிறார். சிந்துவெளி நாகரிகம், முகலாயப் பேரரசு, உரோமைப் பேரரசு, அக்பர், அசோகர், பேரரசர் அலெக்சாந்தர், முதலாம் உலகப் போர், இரண்டாம் உலகப் போர் மற்றும் சிட்டுக் குருவி ஆகியவை இவர் பங்களித்த சில குறிப்பிடத்தக்க கட்டுரைகளாகும். [[:
# திரித்தான் அபாசொவிச்சு

**திரித்தான் அபாசொவிச்சு** (*Dritan Abazović*, பிறப்பு: 25 திசம்பர் 1985) மொண்டெனேகுரோ அரசியல்வாதி ஆவார். இவர் மொண்டெனேகுரோ குடியரசின் பிரதம மந்திரியாக 2022 ஏப்ரல் 22 முதல் பதவியில் உள்ளார். அல்பேனிய இனத்தைச் சேர்ந்த அபாசொவிச்சு ஐக்கிய சீர்திருத்த நடவடிக்கைக் கட்சியின் தலைவராவார். முன்னதாக இவர் 2020 முதல் 2022 வரை சிதிராவ்கோ கிரிவோக்கப்பிச்சின் அமைச்சரவையில் துணைப் பிரதமராகப் பணியாற்றினார்.  
நாட்டிற்கு அரசியல் நிலைத்தன்மையை கொண்டு வரவும், ஐரோப்பிய எதிர்காலத்திற்கான அதன் வாய்ப்பை வலுப்படுத்தவும், ஊழல் எதிர்ப்பு மற்றும் பசுமைக் கொள்கைகளை ஐரோப்பிய பசுமைக் கட்சியின் உறுப்பினரான அபாசொவிச்சு வெற்றிகரமாக வழிநடத்தி வருகிறார்.
# திரித்தான் அபாசொவிச்சு

## மொண்டெனேகுரோவின் பிரதமர்

3 மார்ச் 2022 ஆம் ஆண்டு மார்ச்சு மாதம் 3 ஆம் தேதியன்று நடைபெற்ற நம்பிக்கையில்லா வாக்கெடுப்பைத் தொடர்ந்து கிரிவோகாப்பிக்கு ஆட்சி முடிவுக்கு வந்தது. புதிய அரசாங்கத்தை அமைக்குமாறு அபசோவிக்கு அழைக்கப்பட்டார். ஏப்ரல் 28 அன்று, மொண்டெனேகுரோ நாடாளுமன்றம் அபாசோவிக்கு பிரதம மந்திரி என்ற அரசுடன் ஐரோப்பிய சார்பு மற்றும் செர்பிய சார்பு ஆகிய இரு கட்சிகளின் பரந்த கூட்டணியைக் கொண்ட ஒரு புதிய அரசாங்கத்திற்கு ஒப்புதல் அளித்தது உக்ரைன் மீதான உருசிய படையெடுப்பால் உருவாக்கப்பட்ட புதிய சூழ்நிலைக்கு ஏற்றவாறு மொண்டெனேகுரோ அரசும் அதன் செயல்முறைகளும் விரைவுபடுத்தப்படுத்தவும், புதிய அரசாங்கத்தின் முக்கிய கவனம் ஐரோப்பிய ஒன்றியத்திற்குத் தேவைப்படும் சீர்திருத்தங்களாக இருக்க வேண்டும் என்றும் அபாசோவிக்கு சட்ட வல்லுநர்களுக்கு உத்தரவுகள் அளித்தார். ஊழலுக்கு எதிரான போராட்டம், அதிக நிலையான முதலீடுகள் மற்றும் மேம்பாடு, சுற்றுச்சூழலைப் பாதுகாத்தல் மற்றும் குழந்தைகள் மற்றும் இளைஞர்களுக்கான சிறந்த கவனிப்பு ஆகியவை அரசாங்க முன்னுரிமைகளாக இருக்கும் என்றும் அபசோவிக்கு மேலும் கூறினார்.. இவர் முசுலீம் சமயத்தைச் சேர்ந்தவரும் ஆவார். ர் செர்போ-குரோசியன், அல்பேனியன் மற்றும் ஆங்கில மொழிகளில் சரளமாக பேசக்கூடியவராகவும் இருந்தார். 2010 ஆம் ஆண்டு காசுமோபாலிட்டன் கலாச்சாரம் மற்றும் உலகளாவிய நீதி என்ற தலைப்பில் தனது முதல் புத்தகத்தை வெளியிட்டார். உல்சிஞ்சு நகர உயர்நிலைப் பள்ளி ஆசிரியராகவும் அபசோவிக்கு பணியாற்றியுள்ளார். பண்பாடு, தகவல் தொடர்பு மற்றும் மதத்தின் வரலாறு ஆகியவற்றை சமூகவியல் பாடமாகவும் கற்பித்துள்ளார்.
# பிளாட்டீயா முற்றுகை

**பிளாட்டியா முற்றுகை** (*Siege of Plataea*) என்பது கிமு 429-427 இல் பெலோபொன்னேசியன் போரின் போது நடந்த ஒரு முற்றுகை ஆகும். மோதலின் தொடக்கத்தில், தீப்ஸ்கள் போயோட்டியா மற்றும் அட்டிகா இடையே எல்லையில் உள்ள ஏதெனிய கூட்டாளி நகர அரசான பிளாட்டியாவை தாக்கினர். நகரத்தைக் கைப்பற்ற தீப்சின் ஆரம்ப கால முயற்சி தோல்வியடைந்தது. ஆனால் கிமு 429 இல் தீப்சுகளின் கூட்டாளிகளான எசுபார்த்தாவின் அரசர் இரண்டாம் ஆர்க்கிடாமசின் தலைமையில் நகரத்தை முற்றுகையிட்டனர். ஏதென்சின் உதவி கிடைக்காததால், பிளாட்டியர்கள் இறுதியாக கிமு 428 இல் சரணடைந்தனர். பிளாட்டியா தீப்சுகளால் தரைமட்டமாக்கப்பட்டது. மேலும் கிமு 338 இல் மக்கெடோனின் இரண்டாம் பிலிப் காலம்வரை நகரம் புதுப்பிக்கபடவில்லை.
# பிளாட்டீயா முற்றுகை

## எசுபாத்தன் தலையீடும், முற்றுகையும்

இந்த நிகழ்வுகள் நடந்த இரண்டு ஆண்டுகளுக்குப் பிறகு கோடையில், எசுபார்த்தாவின் மன்னர் இரண்டாம் ஆர்க்கிடமஸ் பிளாட்டியாவுக்கு எதிராக பெலோபொன்னேசியப் படையை வழிநடத்தி, அவர்களின் பயிர்களை அழிக்கத் தொடங்கினார். கிரேக்க பாரசீகப் போரின் போது பிளாட்டியர்கள் தீரம் மிக்க செயல் புரிந்தனர் அதனால் ஸ்பார்டான்கள் அவர்களைப் பாதுகாத்து அவர்களை சுதந்திரமாக வைத்திருப்பதாக உறுதியளித்து சத்தியம் செய்தனர். கிமு 479 இல் ஸ்பார்டன் தளபதி பௌசானியாஸ் தாங்கள் பிளாட்டியா புனித பூமியில் இருப்பதாகவும், அதை ஒருபோதும் தாக்கக்கூடாது என்றும் ஆணையிட்டார். அதை ஸ்பார்டான்களுக்கு நினைவுபடுத்தும் ஒரு அறிவிப்பை பிளாட்டியர்கள் அனுப்பினர். ஸ்பார்டான்களிடம் தாங்கள் கோரும் பாதுகாப்பிற்கு ஈடாக பிளாட்டியர்கள் நடுநிலை வகிக்கவேண்டும் என்று பதிலளித்தனர். ஏதென்சைக் கலந்தாலோசித்த பிறகு, பிளாட்டியா ஸ்பார்டன் முன்மொழிவை நிராகரித்தது மற்றும் தங்களின் பாதுகாப்புக்கு வேண்டிய ஏற்பாடுகளை ஆர்வத்துடன் செய்யத் தொடங்கியது. ஸ்பார்டான்கள் பின்னர் விரைவாக நகரத்தை முற்றுகையிட்டனர், மேலும் பல புதுமையான, ஆனால் தோல்வியுற்ற தந்திரோபாயங்களைக் கையாண்டனர். இந்த முயற்சிகளில் தோல்வியுற்றதால், ஸ்பார்டான்கள் பிளாட்டியா நகரத்தைச் சுற்றி ஒரு கோட்டைக் கோட்டைக் கட்டி அவர்களின் போக்குவரத்தை தடுத்தனர். அந்தச் சுவர்களைக் காக்க போதுமான துருப்புக்களை நிறுத்தினர்.
# பிளாட்டீயா முற்றுகை

## எசுபாத்தன் தலையீடும், முற்றுகையும்

### தொடர் முற்றுகை

அடுத்த ஆண்டின் குளிர்காலத்தில் பிளாட்டியர்கள் அவநம்பிக்கையான சூழ்நிலையாக உணர்ந்தனர். அவர்கள் ஸ்பார்டான்கள் மற்றும் போயோட்டியார்களால் தொடர்ந்து முற்றுகைக்கு ஆளாயினர். மேலும் ஏதென்சின் உதவி எதுவும் வருமா என்று தெரியத நிலையில் இருந்தனர். அவர்களின் கிடங்குகள் கவலையான முறையில் குறைந்த பொருட்களைக் கொண்டதாக இருந்தது. எனவே அவர்கள் தங்களைக் காத்துக்கொள்ள ஒரு அவநம்பிக்கையான திட்டத்தை உருவாக்கினர். இந்தத் திட்டம் ஸ்பார்டான் பாதுகாப்புகளை உடைத்து தப்பிப்பதை நோக்கமாக கொண்டது. முதலில் அனைத்து ஆண்களும் இந்த முயற்சியில் ஈடுபட வேண்டும் என எண்ணினர். ஆனால் ஆபத்து மிக அதிகமாக இருந்ததால், இறுதியில் 220 பேர் மட்டுமே செல்ல ஒப்புக்கொண்டனர். அதன்படி அவர்கள் ஒரு இருண்ட, புயல் இரவுக்காகக் காத்திருந்து, திட்டத்தைச் செயல்படுத்தினர். அதன்படி பாதுகாவலர்களை ஆச்சரியப்படும்படி பிடித்து, 212 பேர் தப்பிக்க முடிந்தது. துசிடிடீஸ் எழுதுகிறார், "முக்கியமாக மோசமான புயல்தான் அவர்கள் தப்பிக்க உதவியது."
# பிளாட்டீயா முற்றுகை

## எசுபாத்தன் தலையீடும், முற்றுகையும்

### சரணடைதல்

மீதமுள்ள பிளாட்டியர்கள் இறுதியாக அடுத்த ஆண்டு கோடையில் ஸ்பார்டான்களிடம் சரணடைந்தனர். ஏனெனில் அவர்களிடம் இருந்த அனைத்து பொருட்களும் தீர்ந்துவிட்டிருந்தன. மேலும் உதவி வரும் என்ற எந்த நம்பிக்கையும் இழந்தனர். அவர்கள் ஸ்பார்டான்கள் நியாயமான விசாரணைக்கு உட்படுத்துவார்கள் என்று நம்பினர். லேசிடெமோனியர்கள் (ஸ்பார்டன்ஸ்) "அனைவரையும் நியாயமாக விசாரிப்போம்" என்றும், "குற்றவாளிகள் மட்டுமே தண்டிக்கப்படுவர்" என்றும் உறுதியளித்திருந்தார்.  
ஆனால், பிளாட்டியன் கைதிகள் நீதிபதிகள் முன் நிறுத்தப்படபோது, எந்த விசாரணையும் நடத்தப்படவில்லை; மன்னிப்பு கேட்க வாய்ப்பு வழங்கப்படவில்லை. ஸ்பார்டான்கள் ஒவ்வொரு கைதியிடமும் லேசிடெமோனியர்கள் மற்றும் அவர்களின் கூட்டாளிகளுக்கு போரில் ஏதேனும் சேவை செய்தீர்களா என்று வெறுமனே கேட்டார்கள். அதற்குக் கைதிகள் ஒரு விவாதத்திற்குப் பிறகு இறுதியில் "இல்லை" என்று பதிலளிக்க வேண்டியிருந்தது.  
இவ்வாறான விசாரணைக்குப் பிறகு ஸ்பார்டான்கள் 200 க்கும் மேற்பட்ட பிளாட்டியன் போர்க் கைதிகளைக் கொன்றனர் "அவர்களில் 25 பேர் ஏதெனியர்கள்" துசிடிடீஸ் கூற்றின் படி, இறுதியில் தீபன்கள் முழு நகரத்தையும் அழித்தனர்.
# பிளாட்டீயா முற்றுகை

## பின்விளைவுகளும் பிளாட்டியாவின் புனரமைப்பும்

கிமு 387 வரை பிளாட்டியா பகுதியை தீப்ஸ் அரசு ஆக்கிரமித்தது. முற்றுகையின் போது தப்பி வந்தவர்களுக்கு ஏதென்ஸ் அடைக்கலம் கொடுத்தது. கொரிந்தியப் போரில் தீப்ஸ்கள் தோற்கடிக்கப்பட்டனர். மேலும் கிமு 387 அன்டால்சிடாஸ் அமைதி உடன்பாடின்படி தீப்ஸ் அதன் போயோட்டியன் கூட்டணியைக் கலைக்க வேண்டியானது. இது 386 இல் பிளாட்டியாவை மறுகட்டமைப்பு செய்வதை சாத்தியமாக்கியது. இருப்பினும், தீப்சின் மறுமலர்ச்சி மற்றும் எபமினோண்டாஸ் தீபஸ் மேலாதிக்கத்தை உருவாக்கியதன் மூலம், தீபஸ்கள் 373 இல் மீண்டும் பிளாட்டியாவை அழித்தனர்.  
கிமு 338 இல், மாசிடோனின் இரண்டாம் பிலிப் செரோனியா போரில் தீப்ஸ்களை தோற்கடித்த பிறகு, அவர் பிளாட்டியாவை "பாரசீகர்களை எதிர்ப்பதில் கிரேக்க வீரத்தின் சின்னமாக" மீண்டும் நிறுவினார். அவரது மகன், பேரரசர் அலெக்சாண்டர் கிமு 335 இல் தீப்சை முழுவதுமாக அழித்தார். அதன் பிரதேசம் போயோட்டியா நகரங்களுக்கு இடையில் பிரித்தளிக்கப்பட்டது புனரமைக்கப்பட்ட பிளாட்டியா இந்த பிராந்திய பிரிவில் பகிர்ந்து கொள்ளப்பட்டது.
# கோலா நெருசு மாவட்டம்

**கோலா நெருசு மாவட்டம்** (ஆங்கிலம்: *Kuala Nerus District*; மலாய்: *Daerah Kuala Nerus*; சீனம்: 瓜拉尼鲁斯; ஜாவி: كوالا نيروس) என்பது மலேசியாவின் திராங்கானு மாநிலத்தில் உள்ள ஒரு மாவட்டம் ஆகும். திராங்கானு மாநிலத்தில் எட்டு மாவட்டங்கள் உள்ளன. அவற்றில் இந்த மாவட்டமும் ஒன்றாகும்.  
திராங்கானு மாநிலத்தில் மிகப் புதிதாகத் தோற்றுவிக்கப்பட்ட மாவட்டம் எனும் பெருமையும் இந்தக் கோலா நெருசு மாவட்டத்திற்கு உண்டு. 2014-ஆம் ஆண்டில் தனி மாவட்டமாக அறிவிக்கப்பட்டது. முன்பு கோலா திராங்கானு மாவட்டத்தின் ஒரு பகுதியாக இருந்தது.  
இதன் தலைநகரம் கோலா நெருசு நகரம். கோங் படாக், செபெராங் தாகிர், பத்து ராகிட் மற்றும் பத்து என்னாம் ஆகியவை மற்ற முக்கிய நகரங்கள்.
# கோலா நெருசு மாவட்டம்

## பொது

கோலா நெருசு மாவட்டத்தில் ரெடாங் தீவுக்கூட்டம (*Redang archipelago*) உள்ளது. ரெடாங் தீவு மற்றும் பினாங்கு தீவு (*Pinang Island*) ஆகியவை இரண்டும் முக்கிய தீவுகள். மக்கள் வசிக்கும் தீவுகள்.  
மற்ற சிறிய தீவுகள் லிங் தீவு, எக்கோர் தெபு தீவு (*Ekor Tebu Island*), லீமா தீவு, பாகு தீவு, பாக்கு கெசில் தீவு, கெரெங்கா தீவு, மற்றும் கெரெங்கா கெசில் தீவு.
# கோலா நெருசு மாவட்டம்

## பொது

### ரெடாங் தீவுக்கூட்டம்

ரெடாங் தீவுக்கூட்டம் தென் சீனக் கடலில் உள்ள கோலா திராங்கானுவில் இருந்து 45 கி.மீ. தொலைவில் அமைந்து உள்ளது. இந்தத் தீவுகளில் சுமார் 500 வகையான பவளப் பாறைகள் உள்ளன. மற்றும் ஆயிரக்கணக்கான மீன் இனங்கள் மற்றும் முதுகெலும்பில்லாத உயிரினங்கள் உள்ளன.  
1994-ஆம் ஆண்டு ரெடாங் தீவுக்கூட்டம் ஒரு கடல் பூங்காவாக நியமிக்கப்பட்டது. மலேசியாவில், கடல்சார் சுற்றுச்சூழல் அமைப்பைப் பாதுகாக்கவும் மற்றும் நீருக்கடியிலான இயற்கைத் தன்மையை அனுபவிக்க மக்களுக்கு வாய்ப்புகள் வழங்குவதற்காக அந்தக் கடல் பூங்கா நிறுவப்பட்டது.  
ரெடாங் தீவுகள் கார்ப்படிகங்கள் மற்றும் வண்டல் பாறைகளால் ஆனவை. தவிர, லாங் தெங்கா தீவு, பிடாங் தீவு, கெலுக் தீவு மற்றும் காரா தீவு ஆகியவை கோலா நெருஸ் மாவட்டத்தின் அதிகார வரம்பிற்கு உட்பட்டவை.
# கோலா நெருசு மாவட்டம்

## நிர்வாகப் பிரிவுகள்

கோலா நெருசு மாவட்டம் நான்கு முக்கிம்களாகப் பிரிக்கப்பட்டு உள்ளது, அவை:  
- பத்து ராகிட் *(Batu Rakit)*
- கோலா நெருசு நகரம் *(Kuala Nerus Town)*
- பாகோ (பெலாரா) *(Pakoh Belara)*
- ரெடாங் தீவு *(Redang Island)*
# மெரன்ஹோர்

**மெரன்ஹோர்** (**Merenhor**) எகிப்தின் முதல் இடைநிலைக் காலத்தின் போது பண்டைய எகிப்தை கிமு 2181 முதல் கிமு 2160 முடிய 21 ஆண்டுகள் ஆண்ட எட்டாம் வம்சத்தின் ஏழாவது மன்னர் ஆவார். அபிதோஸ் நகரத்தின் அகழாய்வில் கண்டெடுக்கப்பட்ட அபிதோஸ் மன்னர்கள் பெயர் பொறித்த குறுங்கல்வெட்டுகளில் (n. 46) மன்னர் மெரன்ஹோர் பெயரும் இடம் பெற்று இருந்தது.
# மெரன்ஹோர்

## இதனையும் காண்க

- அபிதோஸ் மன்னர்கள் பட்டியல்
- அபிதோஸ் நகரம்
- பண்டைய எகிப்திய அரசமரபுகள்
- பண்டைய எகிப்திய ஆட்சியாளர்கள்
# மெரிகரே

**மெரிகரே** (**Merikare** (also **Merykare** and **Merykara**) முதல் இடைநிலைக் காலத்தின் இறுதியில் பண்டைய எகிப்தை பத்தாம் வம்சத்தின் (கிமு 2130 - கிமு 2040) இறுதி மன்னர் ஆவார். இவரது தலைநகராக ஹெராக்கிலியோபோலிஸ் மக்னா நகரம் விளங்கியது. இவரது கல்ல்றை மெரிகரே பிரமிடுவில் உள்ளது.  
மெரிகரேவின் இறப்ப்பிற்குப் பின் எகிப்தில் முதல் இடைநிலைக்காலம் முடிவுற்றது. பின்னர் கிமு 2061-ஆம் ஆண்டில் 11ஆம் வம்சத்தின் மன்னர் இரண்டாம் மெண்டுகொதேப் எகிப்தில் மத்தியகால இராச்சியத்தை நிறுவினார்.
# மெரிகரே

## இதனையும் காண்க

- பாரோக்களின் பட்டியல்
- பண்டைய எகிப்திய அரசமரபுகள்
# ஹொடெப்செகெம்வி

மன்னர் ஹொடெப்செகெம்வின் பெயர் ஒன்பதாவது குறுங்கல்வெட்டில் பொறிக்கப்பட்டுள்ளது.]]
யின் பட எழுத்துக்களில் மன்னர் ஹொடெப்செகெம்வின் பெயர் பொறித்த எலும்பு உருளை முத்திரை]]  
**ஹொடெப்செகெம்வி** (**Hotepsekhemwy**) பண்டைய எகிப்தை ஆண்ட துவக்க கால அரச மரபின் இரண்டாம் வம்சத்தை கிமு 2890-இல் நிறுவிய மன்னர் ஆவார். இவரது ஆட்சிக் காலம் குறித்த குறிப்புகள் அகழாய்வில் கண்டுபிடிக்க இயலவில்லை. எனினும் எகிப்தியவியல் அறிஞர்கள் இம்மன்னர் 25 அல்லது 29 ஆண்டுகள் ஆட்சி செய்திருப்பார் என கருதுகின்றனர்.ஆனால் அபிதோஸ் மன்னர்கள் பட்டியலில் மன்னர் ஹொடெப்செகெம்வின் பெயர் ஒன்பதாவது குறுங்கல்வெட்டில் பொறிக்கப்பட்டுள்ளது. இவரது கல்லறை சக்காரா நகரத்தில் இருப்ப்தாக கருதப்படுகிறது.
# ஹொடெப்செகெம்வி

## இதனையும் காண்க

- பாரோக்களின் பட்டியல்
- எகிப்தின் இரண்டாம் வம்சம்
- பண்டைய எகிப்திய அரசமரபுகள்
# காஜாங்-சிரம்பான் நெடுஞ்சாலை

**காஜாங்-சிரம்பான் நெடுஞ்சாலை** (ஆங்கிலம்: *Kajang–Seremban Highway* அல்லது **LEKAS Highway**; மலாய்: *Lebuhraya Kajang–Seremban*) என்பது மலேசியா, சிலாங்கூர் மாநிலத்தின் காஜாங் நகரத்தையும்; நெகிரி செம்பிலான் மாநிலத்தின் சிரம்பான் நகரத்தையும் இணைக்கும் ஒரு நெடுஞ்சாலை ஆகும்.  
இது இரட்டை - மூன்று வழி நெடுஞ்சாலை *(Dual Three Lane Highway)*. இதைக் காஜாங்-சிரம்பான் விரைவுச்சாலை என அழைப்பதும் உண்டு. இந்தச் சாலையின் நீளம் 44.3 கி.மீ. (27.5 மைல்).
# காஜாங்-சிரம்பான் நெடுஞ்சாலை

## பொது

காஜாங்-சிரம்பான் நெடுஞ்சாலை செமினி, பாஜம், மந்தின், தெமியாங் வழியாகச் சென்று சிரம்பான் உள்வட்டச் சாலையுடன் இணைக்கும் வகையில் வடிவம் அமைக்கப்பட்டுள்ளது.  
அதிகப் போக்குவரத்து நெரிசலைக் கொண்ட மலேசியாவின் வடக்கு-தெற்கு விரைவுசாலை; மற்றும் கோலாலம்பூர் - சிரம்பான் விரைவுச்சாலை; ஆகிய சாலைகளைத் தவிர்ப்பதற்கு இந்த காஜாங்-சிரம்பான் நெடுஞ்சாலை மிகவும் பயனுள்ள சாலையாக அமைகின்றது.
# காஜாங்-சிரம்பான் நெடுஞ்சாலை

## விவரங்கள்

காஜாங்கில் இருந்து செத்துல் வரை ஆறுவழிப் பாதை  
நடுத்தர வேக வரம்புகள் மணிக்கு 80 கி.மீ. (காஜாங் பெர்டானா - காஜாங் தெற்கு) *(Kajang Perdana–Kajang South)* மற்றும் (செத்துல்-பரோய்) *(Setul–Paroi);* மற்ற அனைத்து இடங்களிலும் அதிவேக வரம்புகள் மணிக்கு 110 கி.மீ.  
அவசர தொலைபேசி  
கடல் மட்டத்தில் இருந்து 258 மீட்டர் உயரத்தில் (சிரம்பான்) நகருக்கு அருகில் உள்ள மந்தின் மலை உச்சியில் அமைந்துள்ள செத்துல் சுங்கச் சாவடிதான் மலேசியாவின் மிக உயரமான சுங்கச்சாவடி ஆகும்.
# விக்கிப்பீடியா:Statistics/May 2022

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# விக்கிப்பீடியா:Statistics/weekly/1-May-2022
# தேசிய உயிரியல் அறிவியல் மையம்

கர்நாடகாவின் பெங்களூரில் உள்ள **தேசிய உயிரியல் அறிவியல் மையம்** உயிரியல் ஆராய்ச்சியில் நிபுணத்துவம் பெற்ற ஒரு ஆராய்ச்சி மையமாகும். இது இந்திய அரசின் அணுசக்தித் துறையின் கீழ் உள்ள டாட்டா அடிப்படை ஆராய்ச்சி கழகத்தின் ஒரு பகுதியாகும். தேசிய உயிரியல் அறிவியல் மையம் உயிரியலின் எல்லைப் பகுதிகளில் அடிப்படை மற்றும் இடைநிலை ஆராய்ச்சிகளை மேற்கொள்கிறது. ஆசிரியர்களின் ஆராய்ச்சி ஆர்வங்கள் ஒற்றை மூலக்கூறுகளின் ஆய்வு முதல் கணினி உயிரியல் வரை நான்கு பரந்த பகுதிகளில் உள்ளன. இந்திய தேசிய ஆராய்ச்சிப் பேராசிரியரும் டாடா அடிப்படை ஆராய்ச்சி கழகத்தின் நிறுவனருமான ஒபைத் சித்திகி எஃப்ஆர்எசு தேசிய உயிரியல் அறிவியல் மையத்தின் நிறுவனர்-இயக்குநராக இருந்தார்.
# தேசிய உயிரியல் அறிவியல் மையம்

## ஆராய்ச்சி பகுதிகள்

உயிர்வேதியியல், உயிர் இயற்பியல், உயிர் தகவலியல், நரம்பியல், செல்லுலார் அமைப்பு மற்றும் சமிக்ஞை, மரபியல் மற்றும் மேம்பாடு, உயிரியல் அமைப்புகளின் கோட்பாடு மற்றும் மாதிரியாக்கம், சூழலியல் மற்றும் பரிணாமம் போன்ற உயிரியலின் பல்வேறு துறைகளின் அடிப்படை ஆராய்ச்சிகளில் இம்மையம் கவனம் செலுத்துகிறது. ஒருங்கிணைந்த முதுநிலை அறிவியல் மற்றும் முனைவர் பட்ட ஆராய்ச்சிப் பிரிவில் பட்டமும் இங்கு வழங்கப்படுகிறது. ஒவ்வொரு மாற்று ஆண்டும் வனவிலங்கு உயிரியல் மற்றும் பாதுகாப்புப் பாடத்தில் முதுநிலை அறிவியல் படிப்பையும் வழங்குகிறது. 2016ஆம் ஆண்டு வரை, இங்கு 182 பேர் முனைவர் பட்டமும் 65 பேர் முதுநிலை அறிவியலில் வனவிலங்கு உயிரியல் மற்றும் பாதுகாப்பில் பட்டமும் பெற்றிருந்தார்கள்.
# தேசிய உயிரியல் அறிவியல் மையம்

## மையங்கள் மற்றும் திட்டங்கள்

பல்வேறு ஆராய்ச்சி ஆய்வகங்களுடன் கூடுதலாக, தேசிய உயிரியல் அறிவியல் மையம் பின்வரும் ஆராய்ச்சி மையங்கள் அல்லது திட்டங்களை வழங்குகிறது:  
- வாழும் இயந்திரங்கள் பற்றிய ஆய்வுக்கான சைமன் மையம்
- தேசிய உயிரியல் அறிவியல் மையம்-மேக்சு பிளாங்க் லிப்பிட் மையம்
- இரசாயன சூழலியல்
- தண்டு உயிரணு செல்களைப் பயன்படுத்தி மூளைக் கோளாறுகளை கண்டுபிடிப்பதற்கான முடுக்கி நிரல்
- வனவிலங்கு உயிரியல் மற்றும் பாதுகாப்பில் முதுநிலை
# தேசிய உயிரியல் அறிவியல் மையம்

## பெங்களூர் உயிரியல் தொகுதி

தேசிய உயிரியல் அறிவியல் மையத்தில் தண்டு உயிரணு செல் உயிரியல், மறுபிறப்பு மருத்துவ நிறுவனம், செல்லுலார் மற்றும் மூலக்கூறு தளங்களுக்கான மையம் போன்ற பல கூட்டு முயற்சிகளில் ஈடுபட்டுள்ளது. இந்த மூன்று நிறுவனங்களும் ஒன்றாக இணைந்து பெங்களூர் உயிரியல் தொகுதியின் ஒரு பகுதியாக செயல்படுகின்றன, அடிப்படை ஆராய்ச்சி, மொழிபெயர்ப்பு ஆய்வுகள் மற்றும் தொழில்நுட்ப மேம்பாடு ஆகியவற்றை ஒன்றாகக் கொண்டு வருகின்றன.
# தேசிய உயிரியல் அறிவியல் மையம்

## சர்ச்சைகள் மற்றும் குற்றச்சாட்டுகள்

2020-2021 ஆம் ஆண்டில் பப்பீர் இணையதளத்தில் பல குற்றச்சாட்டுகள் தோன்றின. தேசிய உயிரியல் அறிவியல் மைய ஆராய்ச்சியாளர்கள் தங்கள் வெளியீடுகளில் தரவு கையாளுதல் முறைகேடுகளில் ஈடுபட்டதாகக் குற்றம் சாட்டப்பட்டது. இதனால் உள் விசாரணையும் இதழிலிருந்து பின்வாங்கல் நிகழ்வும் நடந்தன.
# விக்கிப்பீடியா:பங்களிப்பாளர் அறிமுகம்/கோ. தாமோதரன்

**தாமோதரன்** சென்னையைச் சேர்ந்தவர். தமிழ் விக்கிப்பீடியாவில் ஆகத்து 2018 முதல் பங்களித்து வருகிறார். இவர் நபர்கள் தொடர்பான கட்டுரைகளை அதிகமாக எழுதி வருகிறார். இதுவரை நானூற்றுக்கும் மேற்பட்ட கட்டுரைகளை உருவாக்கியும் இருபதாயிரத்திற்கும் மேற்பட்ட தொகுப்புகளைச் செய்துமுள்ளார். உத்தவ் தாக்கரே, துஷ்யந்த் சவுதாலா, தேஜஸ்வி யாதவ், கே. டி. ராமராவ், ரேவந்த் ரெட்டி ஆகியவை இவரால் உருவாக்கப்பட்ட சில கட்டுரைகளாகும்.
# வீர் பகதூர் சிங் கோளரங்கம்

**வீர் பகதூர் சிங் கோளரங்கம்** (*Vir Bahadur Singh Planetarium, Gorakhpur*)('வீர்' அல்லது 'பிர்' என்றும் உச்சரிக்கப்படுகிறது) என்பது இந்தியாவின் உத்தரப் பிரதேசத்தில் உள்ள கோரக்பூரில் உள்ள ஒரு கல்வி சார்ந்த சுற்றுலாத்தலமாகும். இது 21 திசம்பர் 2009 முதல் உத்தரப் பிரதேசத்தின் அறிவியல் மற்றும் தொழில்நுட்ப குழுமத்தினால் நடத்தப்படுகிறது.  
இந்த கோளரங்கில் தினமும் மதியம் 1 மணி, 3 மணி மற்றும் மாலை 5 மணி என மூன்று வேளைகளில், 45 நிமிட திரைப்பட காட்சிகளை நடத்துகிறது. இது மீட்டர் அளவிலான குவிமாடம் மற்றும் 395 இருக்கை திறன் கொண்டது. இது எண்ணிம தொழில்நுட்பத்தை அடிப்படையாகக் கொண்டது, மேலும் எதிர்மின் கதிர் குழாய், இவான்சு மற்றும் சுதிர்லாண்டின் உபகரணங்கள் இங்கு நிறுவப்பட்டுள்ளன.
# இட்டோலியா

**இட்டோலியா** (*Aetolia*, ) என்பது கிரேக்கத்தின் ஒரு மலைப் பகுதியாகும். இது கொரிந்து வளைகுடாவின் வடக்கு கடற்கரையில் அமைந்துள்ளது. இது கிரேக்கத்தின் நவீன பிராந்திய அலகின இட்டோலியா-அகார்னானியாவின் கிழக்குப் பகுதியாக உள்ளது.
# இட்டோலியா

## நிலவியல்

அச்செலஸ் ஆறு இட்டோலியாவை அகர்னானியாவிலிருந்து மேற்கே பிரிக்கிறது; வடக்கில் இது எபிரஸ் மற்றும் தெசலியுடன் எல்லைகளைக் கொண்டிருந்தது; கிழக்கில் ஓசோலியன் லோக்ரியர்களுடன் ; தெற்கில் கொரிந்து வளைகுடாவின் நுழைவாயில் இட்டோலியாவின் எல்லைகளகளாகும்.  
பாரம்பரியக் காலங்களில் ஏட்டோலியா இரண்டு பகுதிகளைக் கொண்டிருந்தது: "பழைய ஏட்டோலியா" மேற்கில், அச்செலஸ் முதல் ஈவ்னஸ் மற்றும் கலிடன் வரை; மற்றும் "புதிய ஏட்டோலியா" அல்லது "அக்கியூரிடு ஏடோலியா" கிழக்கில் ஈவ்னஸ் மற்றும் கலிடன் முதல் ஓசோலியன் லோக்ரியன்ஸ் வரை. இதன் கடற்கரையை ஒட்டிய பகுதிகள் சமமான மற்றும் விளைச்சல் தரும் நிலப்பகுதியாக உள்ளது. ஆனால் இதன் உட்புறப் பகுதியானது விளைச்சல் ஏதும் தராத மலைப்பாங்கான பகுதியாக உள்ளது. மலைகளில் பல காட்டு மிருகங்கள் இருந்தன, மேலும் இட்டோலியன் பன்றி என்றும் அழைக்கப்படும் கலிடோனியன் பன்றியை வேட்டையாடும் சித்தரிப்பு கிரேக்கத் தொன்மங்களில் புகழ் பெற்றது.
# புதுச்சேரி அறிவியல் மையம் மற்றும் கோளரங்கம்

**புதுச்சேரி அறிவியல் மையம் மற்றும் கோளரங்கம்** (*Puducherry Science Centre & Planetarium*) புதுச்சேரி அறிவியல் பூங்கா என்றும் அழைக்கப்படுகிறது) என்பது ஒரு பொது அறிவியல் கோளரங்கம் ஆகும். இது இந்தியாவின் ஒன்றிய பகுதியான புதுச்சேரியில் லாசுபேட்டையில் அமைந்துள்ளது. இந்த மையம் தேசிய அறிவியல் அருங்காட்சியகங்கள் சபையினால் வடிவமைக்கப்பட்டு, உருவாக்கப்பட்டு மற்றும் அமைக்கப்பட்டது.  
அறிவியல் விளக்கப் பகுதியில், பார்வையாளர்கள் மற்றும் மாணவர்களின் குழுக்களுக்கு நேரடி விளக்கங்கள் மற்றும் சோதனைகள் நடத்தப்படுகிறது. குழந்தைகள் பகுதியில் குழந்தைகளுக்கான எளிய அறிவியல் பரிசோதனைகள் செய்யப்படுகின்றன. கண்காட்சிகளைப் பராமரிப்பதற்கும் புதியவற்றை மேம்படுத்துவதற்கும் கருவிகள் மற்றும் தடுப்புகளுடன் கூடிய பட்டறை ஒன்று உள்ளது. இந்த வசதிக்கான மூலதனச் செலவான 375 லட்சம் ரூபாயை இந்திய அரசும் புதுச்சேரி அரசும் சமமாகப் பகிர்ந்து கொண்டன. எண்ணிம கோளரங்கத்தின் செலவை அரசே ஏற்றுக்கொண்டது. அறிவியல் மையம் மற்றும் கோளரங்கம் 3 ஏக்கர் நிலப்பரப்பில் 1500 சதுர மீட்டர் கட்டப்பட்ட பரப்பளவைக் கொண்டுள்ளது.
# புதுச்சேரி அறிவியல் மையம் மற்றும் கோளரங்கம்

## கடல் சார் வாழ்க்கை

கடல் வாழ் உயிரினக் காட்சியகம் 300 சதுர மீட்டர் பரப்பில் அமைந்துள்ளது. கடல்சார் உயிரியல், கடல் பன்முகத்தன்மை, கடல் வளங்கள், கடல் வளங்களுக்கான அச்சுறுத்தல்கள் மற்றும் கடல் சுற்றுலா என ஐந்து பிரிவுகளாகப் பிரிக்கப்பட்டுள்ளது .
# புதுச்சேரி அறிவியல் மையம் மற்றும் கோளரங்கம்

## வேடிக்கை அறிவியல்

அறிவியல் வேடிக்கைப் பிரிவு சுமார் 300 சதுர மீட்டர் பரப்பளவில் நிறுவப்பட்டுள்ளது. பார்வையாளர்கள் மிகவும் பொழுதுபோக்கு சூழ்நிலையில் அறிவியலின் பல்வேறு அம்சங்களைத் தெரிந்துகொள்ளவும், ஆராயவும் மற்றும் அனுபவிக்கவும் வாய்ப்புகள் நிறைந்துள்ளன.
# புதுச்சேரி அறிவியல் மையம் மற்றும் கோளரங்கம்

## அறிவியல் பூங்கா

கோளரங்கின் வெளியே, அறிவியல் பூங்கா சுமார் 1 ஏக்கர் பரப்பளவில் அமைந்துள்ளது. இது ஊடாடும் கண்காட்சிகளைக் கொண்டுள்ளது.
# புதுச்சேரி அறிவியல் மையம் மற்றும் கோளரங்கம்

## எண்ணிம கோளரங்கம்

எண்ணிம கோளரங்கம் பார்வையாளர்களுக்கு வானியல் குறித்த தகவல்களைத் தெரிவிக்க வானத்தின் மாறும் காட்சியை உருவகப்படுத்துகிறது.
# புதுச்சேரி அறிவியல் மையம் மற்றும் கோளரங்கம்

## மேலும் பார்க்கவும்

- சுவாமி விவேகானந்தர் கோளரங்கம், மங்களூர்
# சுபாங் ஜெயா

**சுபாங் ஜெயா**, (மலாய்: *Subang Jaya*; ஆங்கிலம்: *Subang Jaya*; சீனம்: 梳邦再也); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில் அமைந்து உள்ள மாநகரம். மலேசியாவில் மிகப் பெரிய நகரங்களில் சுபாங் ஜெயாவும் ஒரு நகரமாக அறியப் படுகிறது.  
பெட்டாலிங் மாவட்டத்தில் பெட்டாலிங் ஜெயா; சா ஆலாம் ஆகிய மாநகரங்களுக்கு அடுத்து மூன்றாவது பெரிய நகரமாக விளங்குகிறது.
# சுபாங் ஜெயா

## சுபாங் ஜெயா SS12 - SS19; PJS7 / PJS9 / PJS11

சுபாங் ஜெயா மாநகர்ப் பகுதியில், பண்டார் சன்வே *(Bandar Sunway)* நகர்ப் பகுதியைச் சேர்ந்த **SS12** முதல் **SS19** வரையிலான குடியிருப்புப் பகுதிகள்; **PJS7** / **PJS9** / **PJS11** குடியிருப்புப் பகுதிகள்; ஆகியவற்றை இந்த மாநகரப் பகுதி கொண்டுள்ளது.
# சுபாங் ஜெயா

## யூஎஸ்ஜே சுபாங் ஜெயா

**யூஎஸ்ஜே சுபாங் ஜெயா** *(USJ Subang Jaya)* அல்லது **யூஇபி சுபாங் ஜெயா** *(UEP Subang Jaya)* என்பது சுபாங் ஜெயா மாநகராட்சியின் கீழ் உள்ள நகர்ப்பகுதியாகும். யுனைடெட் புராஜெக்ட்ஸ் எஸ்டேட்ஸ் - சுபாங் ஜெயா *(United Projects Estates Bhd. Subang Jaya)* என்பதன் சுருக்கமே யூஎஸ்ஜே சுபாங் ஜெயா (**USJ**) ஆகும்.  
சிலாங்கூர், சுபாங் ஜெயாவில் உள்ள ஒரு பெரிய நகரமாகும். இது பெட்டாலிங் மாவட்டத்தின் டாமன்சாராவின் முக்கிம் (துணை மாவட்டம்) பகுதிக்குள் அமைந்துள்ளது.
# சுபாங் ஜெயா

## வரலாறு

1970-ஆம் ஆண்டுகளுக்கு முன்னர், சுபாங் ஜெயா எனும் இந்த நிலப்பகுதி ஒரு கிராமப் பகுதியாக இருந்தது. அந்தக் காலக் கட்டத்தில், இந்தச் சுபாங் ஜெயா, கிள்ளான் மாவட்டத்தின் ஒரு பகுதியாக இருந்தது. அதன் பின்னர் இந்தச் சுபாங் ஜெயா, பெட்டாலிங் மாவட்டத்தின் கீழ் வந்தது.  
சுபாங் ஜெயாவின் வீட்டு மேம்பாட்டுத் திட்டம், சைம் யூ.இ.பி. புரபர்டிஸ் நிறுவனத்தினால் *(Sime UEP Properties Berhad)* 1976 பிப்ரவரி 21-இல் தொடங்கப்பட்டது. இந்த நிறுவனம் உலகளாவிய சைம் டார்பி *(Sime Darby)* நிறுவனத்துக்குச் சொந்தமானது.
# சுபாங் ஜெயா

## வரலாறு

### சுபாங் ஜெயா மேம்பாட்டுத் திட்டம்

சுபாங் ஜெயா மனை மேம்பாட்டுத் திட்டம், 1988-இல் முடிவடைந்தது. இது ஒரு பெரிய வீட்டு மேம்பாட்டுத் திட்டம் ஆகும். இந்தத் திட்டத்தின் கீழ் பல்லாயிரம் வீடுகள் கட்டப் பட்டன. முன்பு பெட்டாலிங் ஜெயா நகராட்சிக்கு உட்பட்ட சுபாங் ஜெயா நகர்ப்பகுதி, சீபீல்ட் எனும் ரப்பர் தோட்டமாக *(Seafield Estate)* இருந்தது.  
சுபாங் ஜெயா வீட்டு மேம்பாட்டுத் திட்டத்தின் கீழ் வீடுகள் கட்டி முடிக்கப்பட்டதும், அதே சைம் டார்பி நிறுவனம் புதிதாக யு.எஸ்.ஜே. *(USJ)* எனும் வீடமைப்புத் திட்டத்தைத் தொடக்கியது.
# சுபாங் ஜெயா

## வரலாறு

### சுபாங் ஜெயா நகராண்மைக் கழகம்

சைம் டார்பி நிறுவனத்தின் புதிய யு.எஸ்.ஜே. *(USJ)* திட்டமும் சுபாங் ஜெயா நகர்ப்புறத்தில் தான் இருந்தது. பின்னர் 1999-ஆம் ஆண்டில், சுபாங் ஜெயாவின் தெற்கு முனையில் புத்ரா அயிட்ஸ் *(Putra Heights)* எனும் மற்றொரு பெரும் வீடமைப்புத் திட்டமும் உருவானது. சுபாங் ஜெயா குறுகிய காலத்தில் அபாரமாக வளர்ச்சி பெற்றது.  
அந்த வகையில் 1997-ஆம் ஆண்டில், சுபாங் ஜெயா மாநகரம்; நகராட்சி எனும் தகுதியைப் பெற்றது. அதன் பின்னர், முன்பு இருந்த பெட்டாலிங் மாவட்ட நகராண்மைக் கழகம் *(Petaling District Council)* எனும் பழைய பெயர்; சுபாங் ஜெயா நகராண்மைக் கழகம் *(Subang Jaya Municipal Council)* என மாற்றம் செய்யப்பட்டது.
# சுபாங் ஜெயா

## வரலாறு

### மக்கள் தொகை அதிகரிப்பு

சுபாங் ஜெயா நகராண்மைக் கழகத்தின் அதிகாரங்கள்; தற்சமயம் சுபாங் ஜெயா நகர மையம், யு.எஸ்.ஜே., புத்ரா அயிட்ஸ், பத்து தீகா, பண்டார் சன்வே, பூச்சோங், பண்டார் கின்ராரா, ஸ்ரீ கெம்பாங்கான், பாலக்கோங் போன்ற நகர்ப் பகுதிகளிலும் பரவலாகி உள்ளது.  
2010-ஆம் ஆண்டில், 1,475,337 மக்கள் தொகையைக் கொண்ட கோலாலம்பூர் மாநகரத்தையே விஞ்சும் அளவிற்குச் சுபாங் ஜெயா மாநகரம் 1,553,589 மக்கள் தொகைக் கொண்டு இருந்தது.  
மலேசியாவில் அதிக மக்கள்தொகை கொண்ட நகரமாகவும் அப்போது விளங்கியது. சுபாங் ஜெயா மாநகரம் சுபாங் விமான நிலையத்திற்கு அருகாமையில் இருந்ததால், அத்தகைய மக்கள் தொகையின் துரித அதிகரிப்பு ஏற்பட்டது.
# சுபாங் ஜெயா

## கல்வி

மலேசியாவிலும் அனைத்துலக அளவிலும் சுபாங் ஜெயா ஓர் உயர்க்கல்வி மையமாக அறியப் படுகிறது. இங்கு பல பெரிய அனைத்துலகத் தனியார் கல்லூரிகளும் மற்றும் பல்கலைக்கழகங்களும் உள்ளன.
# சுபாங் ஜெயா

## கல்வி

### உயர் கல்வி நிலையங்கள்

- அல்பா அனைத்துலக் கல்லூரி - *ALFA International College*
- அல் தமிமி அனைத்துக ஏ லெவல் கல்லூரி - *At-tamimi International A level School*
- கிலாண்டிரோ சமையல் அகாடமி - *Cilantro Culinary Academy*
- அனைத்துலக மருத்துவக் கல்லூரி - *International Medical College*
- இந்தி அனைத்துலகப் பல்கலைக்கழகம் - *INTI International University*
- மோனாஷ் பல்கலைக்கழகம் - *Monash University*
- செகி பல்கலைக்கழகக் கல்லூரி - *SEGi University College*
- சன்வே தொழில்நுட்பக் கல்லூரி - *Sunway TES*
- சன்வே கல்லூரி - *Sunway College*
- சன்வே பல்கலைக்கழகம் - *Sunway University*
- டெய்லர் பல்கலைக்கழக கல்லூரி - *Taylor's University College*
- டெய்லர் பல்கலைக்கழகம் - *Taylor's University*
- தி ஒன் அகாடமி - *The One Academy*
- வெஸ்ட்மின்ஸ்டர் அனைத்துலகக் கல்லூரி - *Westminster International College*
- அனைத்துலக இம்பீரியா கல்லூரி - *International College IMPERiA*
# சுபாங் ஜெயா

## கல்வி

### சுபாங் ஜெயாவில் உள்ள தமிழ்ப்பள்ளிகள்

மலேசியா; சிலாங்கூர்; பெட்டாலிங் மாவட்டத்தின் சுபாங் ஜெயா நகராண்மைக் கழகப் பகுதியில் 2 தமிழ்ப்பள்ளிகள் உள்ளன. 641 மாணவர்கள் பயில்கிறார்கள். 49 ஆசிரியர்கள் பணிபுரிகிறார்கள்..
| BBD8469 | சுபாங் ஜெயா | SJK(T) Ldg Seafield | **சீபீல்டு தோட்டத் தமிழ்ப்பள்ளி** | 47630 | சுபாங் ஜெயா | 85 | 12 |  |
| --- | --- | --- | --- | --- | --- | --- | --- | --- |
| BBD8470 | சுபாங் ஜெயா | SJK(T) Tun Sambanthan | **துன் சம்பந்தன் தமிழ்ப்பள்ளி (சுபாங்)** | 47630 | சுபாங் ஜெயா | 556 | 37 | } |
# பத்து தீகா

**பத்து தீகா** (மலாய்: *Batu Tiga *; ஆங்கிலம்: *Batu Tiga *; சீனம்: 峇都知甲); என்பது மலேசியா, சிலாங்கூர் மாநிலத்தில், பெட்டாலிங் மாவட்டத்தில், சுபாங் ஜெயா நகராண்மைக் கழகத்தின் கீழ் அமைந்து உள்ள ஒரு நகர்ப் புறமாகும்.  
இந்த நகரம் சுபாங் ஜெயா மற்றும் சா ஆலாம் ஆகிய நகரங்களின் எல்லையில் அமைந்துள்ளது. இருப்பினும், இது சுபாங் ஜெயா நகர மையத்தை விட சா ஆலாமிற்கு அருகில் உள்ளது. சுபாங் உயர்த் தொழில்நுட்பத் தொழில் பூங்கா (Subang Hi-Tech Industrial Park), இந்த பத்து தீகா நகரின் புறநகரில் தான் அமைந்துள்ளது.
# பத்து தீகா

## பொது

பத்து தீகா நகரம், சுபாங் ஜெயா மாநகராட்சியின் அதிகார வரம்பிற்கு உட்பட்டது. முன்னர் காலத்தில் இதன் புறநகர்ப் பகுதியில் ஒரு தொழில்துறை பேட்டை உருவாக்கப்பட்டது.  
வெளிநாட்டு நிறுவனங்கள் பல தொழிற்சாலைகளை உருவாக்கின. நிறைய வேலை வாய்ப்புகள். மக்கள் தொகையும் கூடியது. அதன் விளைவாக 2000-ஆம் ஆண்டுகளில் மலிவு விலை குடியிருப்புகள் தோன்றின.  
சுபாங் ஹைடெக் (Subang Hi-Tech) என்பது பத்து தீகாவின் முக்கியத் தொழில்துறை பகுதியாகும். பன்னாட்டு நிறுவனங்களின் பல தலைமையகங்கள் பத்து தீகா தொழில்துறைப் பகுதியில் அமைந்து உள்ளன.
# பத்து தீகா

## வரலாறு

1860 - 1870-ஆம் ஆண்டுகளில் பத்து தீகா பகுதியில் நிறைய ரப்பர் தோட்டங்கள் உருவாக்கப் பட்டன. அதற்கு முன்னர் அங்கே காபி தோட்டங்கள் இருந்தன. அந்தத் தோட்டங்கள்:  
கிளன்மேரி தோட்டம்; நார்த்தமோக் தோட்டம்; ராசா தோட்டம்; சுங்கை ரெங்கம் தோட்டம்; **டாமன்சாரா தோட்டம்**; **ஈபோர் தோட்டம்**; சீபீல்டு தோட்டம்; லாபுவான் பாடாங் தோட்டம்; மேர்ட்டன் தோட்டம்; புக்கிட் கமுனிங் தோட்டம்; இவற்றுள் டமன்சாரா தோட்டம் *(Damansara Estate)* 1896-ஆம் ஆண்டு தோற்றுவிக்கப்பட்டது.
# பத்து தீகா

## வரலாறு

### பத்து தீகா இரயில் நிலையம்

1860-ஆம் ஆண்டுகளில் பத்து தீகா பகுதிகளில் காபி பயிர் செய்யப் பட்டது. பத்து தீகா இரயில் நிலையத்தில் *(Batu Tiga Railway Station)* இருந்து மூன்று மைல் தொலைவில் இருந்தது. அப்போது மாட்டு வண்டிச் சாலை பயன்படுத்தப்பட்டது.  
பத்து தீகா டாமன்சாரா தோட்டத்தில் 1906-ஆம் ஆண்டில் 600 தமிழர்கள் 150 ஜாவானியர்கள் வேலை செய்தார்கள்.
# மிலொசு

**மெலோஸ்** (*Milos* ; ) என்பது கிரேக்கத்தைச் சேர்ந்த ஒரு தீவு ஆகும். இது கிரீட் கடலுக்கு வடக்கே ஏஜியன் கடலில் உள்ள எரிமலை தீவு ஆகும். இது மெலோஸ் சைக்லேட்ஸ் தீவுக் கூட்டத்தின் தென்மேற்கு திசையில் உள்ளது.  
*மிலோவின் வீனசு* (இப்போது இலூவரில் உள்ளது) மற்றும் *அஸ்க்லெபியஸ் ஆஃப் மிலோஸ்* (இப்போது பிரித்தானிய அருங்காட்சியகத்தில் உள்ளது) ஆகிய இரண்டும் இத்தீவில் இருந்தவை. அதேபோல இப்போது ஏதென்சில் உள்ள பொசைடன் மற்றும் ஒரு தொன்மையான அப்பல்லோ சிலைகளும் இத்தீவிலிருந்தவையே. கோடை விடுமுறைக் காலத்தில் மிலோஸ் ஒரு பிரபலமான சுற்றுலா தலமாக உள்ளது. மிலோஸ் நகராட்சிக்கு உட்பட்டதாக ஆண்டிமிலோஸ் மற்றும் அக்ரடீஸ் ஆகிய மக்கள் வசிக்காத தீவுகளும் அடங்கி உள்ளன. இவற்றின் ஒருங்கிணைந்த நிலப்பரப்பு ஆகும். 2011 மக்கள் தொகை கணக்கெடுப்பின்படி இங்கு 4,977 மக்கள் வசிக்கின்றனர்.
# மிலொசு

## நிலவியல்

மிலோஸ் தீவானது லாகோனியா கடற்கரையிலிருந்து கிழக்கே தொலைவில், சைக்லேட்சில் உள்ள தென்மேற்குத் தீவாகும். இது கிழக்கிலிருந்து மேற்கு நோக்கி சுமார் நீளமும், வடக்கிலிருந்து தெற்காக நீளமும் உடையது. மேலும் இதன் பரப்பளவு என மதிப்பிடப்பட்டுள்ளது. தீவின் பெரும் பகுதி கரடுமுரடானதும், மலைப்பாங்கானது, மேற்கில் உள்ள பிராஃபிடிஸ் எலியாஸ் மலை உள்ளது. இந்தத் தீவில் எரிமலை இருந்தது. எரிமலை செயல்பாடு 2 முதல் 3 மில்லியன் ஆண்டுகளுக்கு முன்பு பிளியோசீனின் போது தொடங்கியது. கடைசியாக 90000 ஆண்டுகளுக்கு முன்பு பிளீஸ்டோசீன் காலத்தில் வெடித்தது. இது தற்போது செயலற்ற எரிமலையாக கருதப்படுகிறது. அது மீண்டும் வெடிக்கக்கூடும். தீவில் இயற்கை துறைமுகம் உள்ளது. அதன் ஆழம் 70 முதல் 30 பதொம் (130-55மீ) ஆகும். தீவை இரண்டு சமமான பகுதிகளாகப் பிரிக்கும் வகையில் வடமேற்கில் இருந்து கடல் பகுதி குழிவாக ( ஒளி*ப்படத்தைப் பார்க்கவும்* ), 18 கிமீ (11 மைல்) க்கும் அதிகமான அகலத்தில் அமைந்துள்ளது. தெற்கு கடற்கரையில் உள்ள ஒரு குகையில், எரிமலையின் வெப்பம் மிகுதியான அளவில் இன்னும் உள்ளது. மேலும் துறைமுகத்தின் கிழக்குக் கரையில், சூடான கந்தக நீரூற்றுகள் உள்ளன.  
தீவின் துறைமுக நகரம் அடமன்டாஸ் ஆகும். துறைமுகத்திற்கு மேலே ஏற்றத்தில் ஒரு பீடபூமி உள்ளது. அதன் மீது தலைமை நகரமான பிளாக்கா மற்றும் காஸ்ட்ரோ மற்றும் பிற கிராமங்கள் அமைந்துள்ளன. பண்டைய நகரமான மிலோஸ் அடாமாசை விட துறைமுகத்திற்கு மிக அருகில் இருந்தது, மேலும் டிரிபிடி கிராமத்திற்கும் கிளிமாவில் இறங்கும் இடத்திற்கும் இடையே உள்ள சரிவில் இருந்தது. இங்கே ரோமானிய காலத்தின் ஒரு அரங்கம் மற்றும் நகர சுவர்கள் மற்றும் பிற கட்டிடங்களின் சில எச்சங்கள் உள்ளன. 1896 இல் ஏதென்ஸில் உள்ள பிரித்தானிய பள்ளியினரால் அகழப்பட்டு ஒரு சிறந்த மொசைக் கிடைத்தது. இந்த தளத்தில் ஏராளமான சிறந்த கலைப் படைப்புகள் காணப்படுகின்றன, குறிப்பாக பாரிசில் உள்ள *மிலோவின் வீனசு* , இலண்டனில் உள்ள அஸ்க்லெபியஸ் மற்றும் ஏதென்ஸில் உள்ள பொசைடன் மற்றும் தொன்மையான அப்பல்லோ போன்றவை ஆகும். தீவில் உள்ள பிற கிராமங்கள் டிரைவாசலோஸ், பேரன் ட்ரைவாசலோஸ், பொலோனியா, ஜெஃபிரியா (கம்போஸ்) ஆகியவை அடங்கும்.
# மிலொசு

## நிலவியல்

### காலநிலை

மிலோசில் நடுநிலக்கடல் சார் வானிலையைக் கொண்டுள்ளது ( கோப்பன் காலநிலை வகைப்பாடு *Csa* ) மிதமான, மழைக்கால குளிர்காலம் மற்றும் சூடானது முதல் வெப்பமான வறண்ட கோடைக்காலம்வரை என காலநிலை நிலவுகிறது.
# ஆதிநாராயண பெருமாள் கோவில், பழவேற்காடு

**ஆதிநாராயண பெருமாள் கோவில்** தமிழ்நாட்டின் திருவள்ளூர் மாவட்டம், பொன்னேரி வட்டம், பழவேற்காட்டில் அமைந்துள்ள இந்து சமயக் கோவிலாகும். 11 ஆம் நூற்றாண்டில் கட்டப்பட்ட ஆதிநாராயணப் பெருமாள் கோவில் பழவேற்காட்டின் தொன்மைக்குச் சான்றாகத் திகழ்வது மட்டுமின்றி "கட்டிடக்கலையின் அற்புதம்" என்றும் போற்றப்படுகிறது.  
செம்புரைக்கல் (ஆங்கிலம்: laterite stone) விமானம், மண்டபங்கள், புடைப்புச் சிற்பங்கள், சிற்பங்களால் அலங்கரிக்கப்பட்ட தூண்கள் என்று வியக்கவைத்த இந்தக் கோவில் வளாகம், 15 ஆண்டுகளுக்கு முன்பு, புதர் நிறைந்து பாழடைந்த நிலையில் காணப்பட்டது.
# ஆதிநாராயண பெருமாள் கோவில், பழவேற்காடு

## வரலாறு

கி.பி. 300 ஆம் ஆண்டுகளின் துவக்கத்தில் இருந்து 15 ஆம் நூற்றாண்டு வரை பழவேற்காடு ஒரு பெரிய துறைமுக நகரமாக இருந்துள்ளது. இது சோழர்கள், பாண்டியர்கள், சங்கம் சேரர்கள், பல்லவர்கள் மற்றும் பிற்காலச் சோழர்களின் ஆளுகைகளுக்கு உட்பட்டிருந்தது. எரித்திரியக் கடலின் பெரிப்ளூஸ் (Periplus of the Erythraean Sea) என்ற கையெழுத்து ஆவண நூலில், போடூகே (பழவேற்காடு), இந்தியக் கிழக்குக் கடற்கரையிலிருந்த மூன்று துறைமுகங்களில் ஒன்றாகக் குறிப்பிடப்பட்டுள்ளது.
தாலமியின் தன்னுடைய பண்டைய துறைமுக நகரங்கள் குறித்த பதிவுகளில் போடூகே (பழவேற்காடு) இடம்பெறுள்ளது. 14 மற்றும் 17 ஆம் நூற்றாண்டுகளுக்கு இடையில் விஜயநகர பேரரசின் ஆட்சியின் கீழ் இந்நகரம் வந்தது. அப்போது இதற்கு ஆனந்தராயன் பட்டினம் என்று பெயர். கிருஷ்ணதேவராயர் இதன் பெயரை பழவேற்காடு என்று மாற்றினார்.
இந்தக் காலகட்டத்தில் ஆதிநாரயணப் பெருமாள் கோவில் கட்டப்பட்டுள்ளது.
# ஆதிநாராயண பெருமாள் கோவில், பழவேற்காடு

## கோவில் அமைப்பு

கருவறைக்கு முன்பு ஒரு சிறு மண்டபம் உள்ளது. கருடன் சிலை மூலவரை நோக்கியவாறு காணப்படுகிறது. இங்கு ஆழகிய இராமன், இலக்குமணன் சீதை சிற்பத்தொகுப்பும் காணப்படுகிறது. தூண்களில் தசாவதாரக் காட்சிகள், நடன மங்கையர், தேவதைகள், பலதலை மனிதன் ஆகிய சிற்பங்கள் வடிக்கப்பட்டுள்ளன.  
மூலவர் ஆதிநாரயணப் பெருமாள் ஸ்ரீதேவி பூதேவி சூழ, சங்கு சக்கரம் ஏந்தி, நின்ற கோலத்தில், காட்சி தருகிறார். தாயார் மற்றும் ஆண்டாள் தனிச் சன்னதிகள் முதன்மை மண்டபத்தின் இருபுறமும் அமைந்துள்ளன. இவையும் சிதைந்துள்ளன. அர்த்தமண்டபத்தின் குறுக்கு உத்தரங்களின் மீது இராமாயணக் கதை குறுஞ்சிற்பத் தொகுதிகளாக வடிக்கப்படுஉள்ளது. இவை இன்றுவரை நிலைகுலையாமல் உள்ளது. கோவிலைச் சுற்றி அமைந்துள்ள சுற்று மதில் நன்றாக உள்ளது.
# ஆதிநாராயண பெருமாள் கோவில், பழவேற்காடு

## கட்டுமானம்

கோவில் விமானத்தின் முழு கட்டுமானமும் செம்புரைக் கல்லால் ஆனது. இது கேரள அரண்மனைகளில் பயன்படுத்தப்படும் ஒரு கல் வகை ஆகும். இத்தகைய கற்கள் பொதுவாக மலபார் மற்றும் கொங்கன் கடற்கரையில் காணப்படுகின்றன, ஆனால் தமிழ்நாட்டில் காணப்படவில்லை. எனவே செம்புரைக்கல் கட்டுமான வகை இந்த கோவிலுக்கான தனித்துவத்தை உருவாக்கியுள்ளது.
இரண்டு பழமையான கோவில்களில் அறநிலையத்துறை விதிகளை மீறி மேற்கொண்ட திருப்பணிக்கு, உயர் நீதிமன்றம் தடை விதித்தது. பழமைவாய்ந்த கோவில்கள் என்பதால், கவனமுடன் புதுப்பிக்கும் பணிகளை மேற்கொள்ள வேண்டும் என்றும் அறிவுறுத்தியது.
# ஆதிநாராயண பெருமாள் கோவில், பழவேற்காடு

## இந்து அறநிலையத்துறையின் கருத்து

நூறு வருடங்களுக்கு முன்னர் சுண்ணாம்புக் காரையைப் பயன்படுத்திக் கோவில் கட்டிய சிற்பிகள் இன்று இல்லை. தற்காலத்தில் சிமெண்டு பயன்படுத்துகிறார்கள். தொல்லியல் துறையினர் மட்டும் பழைய சுண்ணாம்புக் காரையைப் பயன்படுத்துகின்றனர். எனவே தான் சீரமைப்புப் பணிகள் நிறுத்தப்பட்டன என்று இந்து அறநிலையத்துறை விளக்கமளித்துள்ளது.
# ஆதிநாராயண பெருமாள் கோவில், பழவேற்காடு

## ரீச் அறக்கட்டளையின் கருத்து

கோவில் மரபினைக் பாதுகாக்கும் தொண்டு நிறுவனமானரீச் (Resource group for Education and Advocacy for Community Health.(R.E.A.C.H.) அறக்கட்டளை நிறுவனத்தினர் இக்கோவிலை ஆய்வு செய்தனர். செம்புரைக்கல்லில் சிற்பம் வடிக்கும் திறன்கொண்ட சிற்பிகளாலேயே இதனை மீட்டெடுக்க இயலும் என்றும், விமானத்தை மீண்டும் கட்டுவதற்கான வழிகளை தங்களால் பரிந்துரைக்க இயலும் என்றும், தேவைப்படும் இடங்களில் செம்புரைக் கற்தொகுதிகளை அப்படியே வைத்துக் கட்ட இயலும் கூறினார். எனினும் அறநிலையத்துறை தொல்லியல் துறையினருடன் கலந்தாலோசிக்க வேண்டும் என்றும் தெரிவித்துள்ளனர்.
# தர்ம கிடங்கு மசூதி

**தர்ம கிடாங்கு மசூதி** என்பது இந்தியாவின் சென்னையின் ஜார்ஜ்டவுன் பகுதியின் அங்கப்ப நாயக்கன் தெருவில் அமைந்துள்ள ஒரு மசூதி ஆகும். முத்தியால்பேட்டையில் உள்ள பழமையான மசூதியாக இது கருதப்படுகிறது. முதன்முதலில் 18 ஆம் நூற்றாண்டில் கட்டப்பட்டது. 19 ஆம் நூற்றாண்டில் கர்நாடக நவாப் முகமது அலி வாலாஜாவால் கருங்கற்களால் மீண்டும் கட்டப்பட்டது. இதே காலத்தில், திருவல்லிக்கேணி வாலாஜா மசூதி என்னும் பெரிய மசூதியும் கருங்கற்களால் கட்டப்பட்டது.  
இம்மசூதி 2008 ஆம் ஆண்டு இடிக்கப்பட்டு புதிய மசூதி கட்டப்பட்டது. இதற்கு "மஸ்ஜித்-இ-மாமூர்" என்ற பெயரும் உள்ளது.
# ஆனைகட்டி

**ஆனைகட்டி** என்பது தமிழ்நாட்டின் கோயம்புத்தூர் மாவட்டம், கோயம்புத்தூர் வடக்கு வட்டம், பெரியநாயக்கன்பாளையம் ஊராட்சி ஒன்றியத்தில் உள்ள தடாகம் பள்ளத்தாக்குப் பகுதியில் அமைந்த 24. வீரபாண்டி ஊராட்சியில் உள்ளது.  
ஆனைக்கட்டி கிராமம் கடல் மட்டத்திலிருந்து 431 மீட்டர் (1414 அடி) உயரத்தில், கோவை-கேரளா மாநில எல்லையில் அமைந்துள்ள மலைவாழிடம் ஆகும். இங்கு நவீன தங்கும் விடுதிகள் உள்ளது. அனைக்கட்டிக்கு தென்மேற்கே 5 கிலோ மீட்டர் தொலைவில் நீலகிரி உயிர்க்கோளக் காப்பகத்தின் பகுதி அமைந்துள்ளது.  
இது கோயம்புத்தூருக்கு வடமேற்கே மேற்குத் தொடர்ச்சி மலையில் 30 கிலோ மீட்டர் தொலைவில் உள்ளது. இதன் அருகமைந்த தொடருந்து நிலையம் கோயம்புத்தூர் சந்திப்பு தொடருந்து நிலையம் ஆகும்.  
இதன் அஞ்சலகம் சின்னதடாகத்தில் உள்ளது. இதன் அஞ்சல் சுட்டு எண் 641108 ஆகும். ஆனைக்கட்டி கிராமம் கவுண்டம்பாளையம் சட்டமன்றத் தொகுதிக்கும், கோயம்புத்தூர் மக்களவைத் தொகுதிக்கும் உட்பட்டது.
# ஆனைகட்டி

## அர்ச வித்தியா குருகுலம்

ஆனைக்கட்டி கிராமத்தில் வேதாந்தக் கல்வி வழங்கும் அர்ச வித்தியா குருகுலத்தை சுவாமி தயானந்த சரசுவதி நிறுவியுள்ளார்.
# பெரியமேடு மசூதி

**பெரியமேடு மசூதி** என்பது இந்தியாவின் சென்னையில் உள்ள வேப்பேரி உயர் சாலையில் அமைந்துள்ள ஒரு பள்ளிவாசல் ஆகும். மசூதிக்கு அது அமைந்துள்ள பெரியமேடு சுற்றுப்புறத்தின் பெயரிடப்பட்டது.
# பெரியமேடு மசூதி

## வரலாறு

பெரியமேடு மசூதி, 1838-ஆம் ஆண்டு, எருமை மற்றும் மாட்டுத் தோல் (ஆங்கிலம்: Hide) மற்றும் ஆட்டுத் தோல் (ஆங்கிலம்: Skin) வணிகர்களான ஜமால் மொய்தீன் சாகேப் மற்றும் ரோசன் என்.எம்.ஏ கரீம் உமர் வணிகக் குழுமம் ஆகியோரால் கட்டப்பட்டது. இந்தியா சுதந்திரம் அடைந்த பிறகு, இந்த மசூதி இரண்டு முறை மீண்டும் கட்டப்பட்டது. இந்த இடத்தில் ஒரே சமயம் 4000 நபர்கள் வரை தொழுகை நடத்தலாம்.
# அபீசு அகமது கான் மசூதி

**அபீசு அகமது கான் மசூதி** (*Hafiz Ahmad Khan Mosque*) தமிழ்நாடு, சென்னை, சேப்பாக்கம் பகுதியில் உள்ள காயிதே மில்லத் சாலையில் அமைந்துள்ளது. இதனை ஐஸ் அவுஸ் மசூதி என்றும் அழைப்பதுண்டு. இந்த மசூதி 1818 ஆம் ஆண்டு ஆபீசு அகமது கான் என்பவரால் கட்டப்பட்டது. இவர் முகமது அலி கான் வாலாஜாவின் அரசவையில் பணிபுரிந்த ஓர் அதிகாரியாவார். பஜ்ராம் ஜங் இவருடைய சகோதரர் ஆவார். சென்னை நந்தனத்தில் அமைந்துள்ள பஜ்ராம் ஜங் மசூதி இவர் பெயரில் அமைந்துள்ளது. ஆபீசு அகமது கான் மசூதி சென்னை விவேகானந்தர் இல்லத்தின் அருகே அமைந்துள்ளது.
# அபீசு அகமது கான் மசூதி

## உசாத்துணைகள்

-
# அன்வரி மசூதி

**அன்வரி மசூதி** (*Masjid-o-Anwari*) என்பது இந்தியாவின், சென்னை, திருவல்லிக்கேணி பகுதியில் பெரிய தெருவில் (ஆங்கிலம்: Big Street) அமைந்துள்ளது. இந்த பள்ளிவாசல் வாலாஜா வம்சத்தை நிறுவிய ஆற்காடு நவாப் அன்வர்-உத்-தின் முகமது கானால் கட்டப்பட்டது. இவர் 18 ஆம் நூற்றாண்டின் ஆற்காடு நவாப் ஆவார். இந்த பள்ளிவாசலில் 1847 ஆம் ஆண்டு வரை கூட்டு வழிபாடுகள் (வெள்ளிக்கிழமை பிற்பகல் பிரார்த்தனை) நடந்துள்ளன.
# அம்பாபுரம் குகைக் கோவில்

**அம்பாபுரம் குகைக் கோவில்** அல்லது **நெடும்பி பசதி** என்பது ஆந்திரப் பிரதேச மாநிலம் விசயவாடாவுக்கு அருகிலுள்ள அம்பாபுரம் கிராமத்தில் உள்ள பாறையில் அகழப்பட்ட சமண குகைக் கோயிலாகும் .
# அம்பாபுரம் குகைக் கோவில்

## வரலாறு

கிபி 7 ஆம் நூற்றாண்டில் கிழக்கு சாளுக்கியர்கள் அல்லது வேங்கி சாளுக்கியர்களின் ஆட்சியின் போது சமண சமயம் விசயவாடா பகுதியில் பிரபலமடைந்தது. கிபி 7-8 ஆம் நூற்றாண்டில், அம்பாபுரம் மற்றும் அடவினெக்கலம் (ஆங்கிலம்: Adavinekkalam) மலைகளில் மொத்தம் ஐந்து சமணக் குகைகள் அகழப்பட்டன. இந்த கிராமம் சமணக் குகைக் கோவிலுக்குள் உள்ள அம்பிகா தேவியின் உருவத்திலிருந்து உருவானது. எனவே இவ்வூருக்கு அம்பாபுரம்என்று பெயர்.
# அம்பாபுரம் குகைக் கோவில்

## கட்டிடக்கலை

குகைக் கோவிலில் கருவறை, அந்தராளம், அர்த்தமண்டபம் ஆகிய மூன்று உறுப்புகள் இடம்பெற்றுள்ளன. முகப்பில் சிற்பங்கள் இல்லாத வெறுமையான சுவர்கள் மற்றும் கூரைகள் காணப்படுகின்றன. அந்தரளாத்தில் கதவின் இருபுறமும் யட்ச உருவங்கள் மற்றும் படமெடுக்கும் ஐந்து தலை நாகத்தின் கீழ் காட்சிதரும் பார்சுவநாதரின் சிலை வடிக்கப்பட்டுள்ளது.அந்தராளத்தில் அம்பிகா தேவி, எனும் காவல் தெய்வத்தின் சிற்பமும், அடையாளம் தெரியாத தெய்வத்தின் சிற்பமும் உள்ளது. மகாவீரரின் இருபுறமும் சாமரம் வீசுவோரின் உருவங்கள் உள்ளன. கருவறையின் பின்புறச் சுவரில் பத்மாசனத்தில் அமர்ந்துள்ள 24 ஆவது தீர்த்தங்கரரான மகாவீரரின் சிலை, பீடத்தில் சிங்கத்தின் சின்னத்துடன், உள்ளது. குகைக் கோயிலில் பாறையில் வெட்டப்பட்ட சிறிய சமணத் தூபியும் உள்ளது. இங்குள்ள சிலைகள் குப்ஜவிஷ்ணுவர்தனனின் (கி.பி. 624 - 641) ஆட்சிக்காலத்தில் உருவாக்கப்பட்டிருக்கலாம்.  
2019 ஆம் ஆண்டில் , விசயவாடாவின் கலாச்சார மையத்தின், 70 மாணவர்கள் ஒன்று சேர்ந்து இந்த குகைக் கோவிலின் சுற்றுலாவை மேம்படுத்துவதற்காக ஒரு மலையேற்றத்தை ஏற்பாடு செய்தனர்.
# அம்பாபுரம் குகைக் கோவில்

## மேலும் பார்க்கவும்

- பொம்மலகுட்டா
- குல்பக்ஜி
# மயோட்டேவில் இசுலாம்

**மயோட்டேவில் இசுலாம்** (*Islam in Mayotte*) 97% இசுலாமிய மக்களால் பின்பற்றப்படுகிறது. 3% கிறித்தவர்களும் கொண்டுள்ள மாயோட்<nowiki/>டே தீவில் வசிப்பவர்களில் பெரும்பான்மையினரின் நம்பிக்கை **இசுலாம்** ஆகும். தீவின் மொத்த 90,000 மக்களில் 85,000 பேர் மகோரைசு இனக்குழுவைச் சேர்ந்தவர்கள் ஆவர். மகோரைசு இனக்குழுவினர் என்பவர்கள் பல பகுதிகளிலிருந்து குடியேறியவர்களின் கலவையாகும்: பிரதானமாக ஆப்பிரிக்கர்கள், அரேபியர்கள் மற்றும் மலகாசிகள் இதில் இடம்பெறுகின்றனர். மாயோட்டேவில் இசுலாமியர்களின் இருப்பு குறைந்தது 15 ஆம் நூற்றாண்டில் இருந்து தொடர்ந்திருக்கலாம்.  
இளைஞர்கள் மேற்கத்திய பாணி ஆடைகளை அணிந்தாலும், பெரியவர்களிடையே பாரம்பரிய ஆடைகள் இன்னும் பொதுவானவையாக உள்ளன. நகரத்தில் இருக்கும் போது, ஒரு மகோரைசு மனிதர் பொதுவாக வெள்ளை பருத்தி ஆடை மற்றும் நீளமான சட்டையை அணிகிறார். சில சமயங்களில் வெள்ளை சட்டையுடன் வெள்ளை குல்லா அணிகிறார். ஊருக்கு வெளியே செல்லும்போது நீண்ட துணி சரோன் (வண்ணமயமான நீளாடை) அணிந்து கொள்கிறார். பெரும்பாலான பெண்கள் பாரம்பரிய நிற சலூவா அல்லது மேலை நாட்டைச் சார்ந்த ஆடைகளை அணிகிறார்கள்.  
பலதார மணம் என்பது மகோரைசு மக்கள் மத்தியில் ஏற்றுக்கொள்ளக்கூடிய ஒரு நடைமுறையாகும். 2009 ஆம் ஆண்டு மார்ச்சு மாதம் 29 ஆம் தேதியன்று 95% மயோட்டே குடிமக்கள் பிரான்சின் 101 ஆவது துறையாக மாற விரும்பி வாக்களித்தனர். மார்ச் 2011 இல் வாக்கெடுப்பு நடைமுறைக்கு வந்ததால் குழந்தை திருமணங்கள் உட்பட பிரெஞ்சு கலாச்சாரத்திற்கு முரணான அனைத்து வகையான பலதார மணம் மற்றும் பிற வகையான நடைமுறைகளையும் தீவு தடை செய்தது. தற்போது, பலதார மணங்கள் அரசால் நிறுத்தப்பட்டதாகக் கருதப்படுகிறது.  
பாரம்பரியமாக, மகோரைசு மக்கள் எந்த விதமான மத மாற்றத்திற்கும் மிகவும் எதிர்ப்புத் தெரிவிக்கின்றனர். மாயோட்டேவில் இசுலாத்தின் நடைமுறை சகிப்புத்தன்மை கொண்டது என்று விவரிக்கப்பட்டுள்ளது.
# நியூ கலிடோனியாவில் இசுலாம்

**நியூ கலிடோனியாவில் இசுலாம்** (*Islam in New Caledonia*) ஒரு சிறுபான்மை மதமாகும். இங்கு 2.6% இசுலாமிய மக்கள் அல்லது 6,357 பேர் உள்ளனர். இந்த சமூகம் பெரும்பாலும் இயாவானிய இனக்குழுவைச் சேர்ந்தவர்கள் ஆவர். முதன்மையாக பிரெஞ்சு, மற்றும் அரபு அல்லது இந்தோனேசிய மொழி பேசுகின்றனர். இவர்களுக்கும் ஆத்திரேலியா மற்றும் பிச்சி தீவில் வாழ்கின்ற ஆங்கிலோஃபோன் முசுலிம் சமூகங்களுக்கும் இடையே மொழியியல் இடைவெளி உள்ளது. தலைநகர் நௌமியாவில் ஒரு இசுலாமிய மையம் உள்ளது. நிர்வாகக் கோட்டமான பௌரயிலில் உள்ள மற்றொரு மையம் அல்சீரிய-கலிடோனியர்களுக்கு உணவளிக்கிறது.
# நியூ கலிடோனியாவில் இசுலாம்

## வரலாறு

நியூ கலிடோனியாவின் முதல் முசுலீம்கள் அல்சீரியக் கைதிகள் ஆவர். 1872 ஆம் ஆண்டு இவர்கள் அனுப்பப்பட்டனர். தொடர்ந்து இந்தோனேசிய, சோமாலிய மற்றும் அரேபிய தொழிலாளர்கள் இங்கு படிப்படியாக வந்து சேர்ந்தனர்.
நியூ கலிடோனியா முசுலீம் சங்கம் 1975 ஆம் ஆண்டு இங்கு நிறுவப்பட்டது. இச்சங்கம் முந்தைய அமைப்பை முறியடித்தது.
# தனக்ரா சமர் (கிமு 426)

முதல் பெலோபொன்னேசியன் போரின்போது நடந்த தனக்ரா சமர் (கி.மு. 457) உடன் குழப்பிக்கொள்ள வேண்டாம்  
**தனக்ரா சமர்** (*Battle of Tanagra*) என்பது பெலோபொன்னேசியன் போரில் கிமு 426 இல் ஏதென்ஸ் மற்றும் தனக்ரா மற்றும் தீப்ஸ் இடையே நடந்த சமர் ஆகும்.  
கிமு 426 இல் ஏதென்ஸ் நிசியாசின் தலைமையில் 60 கப்பல்கள் மற்றும் 2,000 ஹாப்லைட்களைக் கொண்ட ஒரு கடற்படையை மெலோஸ் தீவுக்கு அனுப்பியது. மெலோஸ் டெலியன் கூட்டணியில் சேர மறுத்துவிட்டது. இதனால் ஏதெனியர்கள் தீவைச் சூறையாடினர். ஆனாலும் கூட்டணியில் இணைய மறுத்துவிட்டது. பின்னர், ஏதெனியர்கள் தீவைக் கைப்பற்றாமல், போயோட்டியா கடற்கரையில் உள்ள ஓரோபசுக்குச் சென்றனர். ஹாப்லைட்டுகள் கரையில் இறங்கி தனாக்ராவை நோக்கி அணிவகுத்துச் சென்றனர், அங்கு அவர்களுடன் ஏதென்சிலிருந்து ஹிப்போனிகஸ் மற்றும் யூரிமெடனின் தலைமையின் கீழ் அணிவகுத்து வந்த முக்கிய ஏதெனியன் இராணுவமும் அவர்களுடன் இணைந்தது. அவர்கள் கிராமப்புறங்களைச் சூறையாடினர். அடுத்த நாள் தனக்ரான் மற்றும் தீப்சின் இராணுவத்தை தோற்கடித்தனர். வெற்றிக்குப் பிறகு ஏதென்சுக்குத் திரும்பினர்.
# கிமு 426 மாலி வளைகுடா ஆழிப்பேரலை

**கிமு 426 மாலியன் வளைகுடா ஆழிப்பேரலை** (*426 BC Malian Gulf tsunami*) என்பது கிமு 426 கோடையில் கிரேக்கத்தின் மாலி மற்றும் யூபோயன் வளைகுடாக்களின் கடற்கரைகளை அழித்த ஒரு ஆழிப்பேரலையாகும். துசிடிடீஸ் இதன் காரணங்களை ஆராய்ந்து, ஆழிப்பேரலை நிலநடுக்கத்தால் ஏற்பட்டிருக்க வேண்டும் என்று முடிவு செய்தார். ஆழிப்பேரலையின் காரணத்தை புவியியல் நிகழ்வாக சரியாக விளக்கியதில் வரலாற்று ரீதியாக முதலில் தெரிவித்தவர் அவரே ஆவார். எரோடோட்டசு, இதற்கு மாறாக, பொசைடானின் தெய்வீக கோபமே பொடிடேயா ஆழிப்பேரலைக்கு காரணம் என்று கூறினார்.
# கிமு 426 மாலி வளைகுடா ஆழிப்பேரலை

## பண்டைய பதிவுகள்

மாலியன் வளைகுடா ஆழிப்பேரலை கிமு 426 கோடையில் ஏற்பட்ட தொடர்ச்சியான நிலநடுக்கங்களில் ஒன்றினால் ஏற்பட்டது, இது பெலோபொன்னேசியன் போரின் போக்கை பாதித்தது. முன்னேறி வந்த ஸ்பார்டான்கள் அட்டிகா மீதான அவர்களின் திட்டமிட்ட படையெடுப்பை கைவிடும்படி செய்வித்ததுது. கிரேக்கம் முழுவதும் தீவுகளின் சில பகுதிகள் நீரில் மூழ்கியதாகவும், ஆறுகள் நிரந்தரமாக தம் போக்கை மாற்றிக்கொண்டதாகவும், நகரங்கள் அழிவுற்றதாகவும் இசுட்ராபோ தெரிவித்தார். ஆழிப்பேரலை மாலி வளைகுடாவின் கரையோரத்தை மூன்று வெவ்வேறு இடங்களில் தாக்கியது, ஆழிப்பேரலையின் பலம் என்னவென்றால், ஒரு கப்பல்துறையிலிருந்த ஒரு கப்பலானது தூக்கி நகரச் சுவரின் மீது வீசப்பட்டது.
# கிமு 479 பொடிடேயா நிலநடுக்கம்

**கிமு 479 பொடிடேயா ஆழிப்பேரலை** (*479 BC Potidaea earthquake*) என்பது மனித வரலாற்றில் பதிவான மிகப் பழமையான ஆழிப்பேரலை ஆகும். ஏஜியன் கடலில் ஏற்பட்ட Ms 7.0 நிலநடுக்கத்தால் ஆழிப்பேரலை ஏற்பட்டதாக நம்பப்படுகிறது. அகாமனிசியப் பேரரசில் இருந்து படையெடுத்து வந்த பாரசீகர்களிடமிருந்து பொடிடேயாவின் குடியேற்றத்தை இந்த ஆழிப்பேரலை காப்பாற்றியதாக கருதப்படுகிறது.
# கிமு 479 பொடிடேயா நிலநடுக்கம்

## புவி ஒட்டுக்குரிய அமைப்பு

ஏஜியன் கடல் என்பது ஏஜியன் கடல் புவித்தட்டுக்குள்ளும் அதைச் சுற்றியும் சிக்கலான புவிமேலோட்டுப் பேரியக்கத்துடன் தொடர்பு கொண்ட ஒரு நில அதிர்வு செயல்பாடு உள்ள பகுதி ஆகும். ஏஜியன் கடலில் ஏற்படும் நில அதிர்வு என்பது லித்தோஸ்பெரிக் புவித்தட்டின் செயலினால் ஏற்படுகிறது.
# கிமு 479 பொடிடேயா நிலநடுக்கம்

## நிலநடுக்கம்

7.0 நிலநடுக்கம் மசிடோனியாவில் எங்கோ நிலநடுக்க மையத்தைக் கொண்டிருந்தது.
# கிமு 479 பொடிடேயா நிலநடுக்கம்

## ஆழிப்பேரலை

கிரேக்கத்தின், பொடிடியா என்ற கடலோர நகரத்தை பாரசீகர்கள் முற்றுகையிட்ட போது, பாரசீகப் படையினர், வழக்கத்திற்கு மாறாக கடல் நீர் உள்வாங்குவதை தங்களுக்கு சாதகமாக பயன்படுத்திக் கொள்ள முயன்றவர்கள், "அதற்கு முன் காணாத ஒரு பெரிய வெள்ளமாக உயர்ந்த அலை" வந்ததைக் கண்டு ஆச்சரியப்பட்டார்கள் என்று எரோடோடஸ் தெரிவிக்கிறார். திடீரென ஏற்பட்ட இந்த வெள்ளத்திற்கு பொசைடனின் கோபமே காரணம் என்று எரோடோடஸ் கூறுகிறார். டொரோனியன் வளைகுடாவில் பெரிய ஆழிப்பேரலை வந்தது, இது பொடிடியாவை அழித்தது. குடியேற்றத்ததை ஆக்கிரமிக்க முயன்ற பல பாரசீக கப்பல்களை ஆழிப்பேரலை மூழ்கடித்தது. பல நூறு வீரர்களை மூழ்கடித்து கொன்றது. ஆழிப்பேரலை குறித்த சான்று இன்னும் சர்ச்சைக்குரியதாகவே உள்ளது. அதன் தோற்றம் வானிலை விளைவுகள் அல்லது கடலினுள் ஏற்பட்ட நிலச்சரிவு போன்றவை காரணமாக கூறப்படுகிறது. இருப்பினும் புயல் ஏற்பட்டதாக வரலாற்று ஆவணங்கள் குறிப்பிடவில்லை.